Kralj Arthur

mini|260x260px|Kralj Artur. Ilustracija iz velške verzije djela Geoffreyja od Monmoutha (Historia Regum Britanniae) iz 15. stoljeća, čiji je vrlo utjecajan autor.
Kralj Arthur je bio legendarni britanski vođa iz kasnog 5. i ranog 6. vijeka, koji je, u skladu sa historijom srednjeg vijeka i romansama, vodio odbranu romansko-keltske Britanije protiv Saksonske invazije u ranom 6. vijeku.

Detalji priče o Arthuru su uglavnom sastavljeni od folklora i literarnih fikcija, i njegovo historijsko postojanje je predmet rasprave i osporavanja modernih historičara.

Oskudna historijska pozadina o Arthuru je  sakupljena  iz različitih izvora, uključujući: "Annales Cambriae", "Historia Brittonum", i pisanja Gildasa. Arthurovo ime se također pojavljuje u ranim pjesničkim izvorima, kao što je Y Gododdin.

Legendarni Arthur je nastao kao lik od međunarodnog interesa uglavnom kroz popularnost fantastične i prepune ideja, knjige iz 12. vijeka, Historia Regum Britanniae (Historija kraljeva Britanije) autora Geoffrey-ija od Monmouth-a.

Neke velške i bretonske priče i poeme, koje se odnose na pripovijest o Arthuru, datiraju ranije od navedenog djela; u ovim radovima, Arthur se pojavljuje ili kao veliki ratnik koji brani Britaniju od ljudskih ili natprirodnih neprijatelja, ili kao magijska folklorna figura, nekada pridružena velškom Drugom svijetu, Annwn-u.

Koliko su na Geoffrey-ijevo djelo Historia (koje je završeno 1138.) uticali takvi raniji izvori, nastali prije nego što je Geoffrey napisao Historiu, ostaje nepoznato.

 Reference 

 Vanjski linkovi 

 Međunarodno Arturovo društvo
  Odlična stranica Detaljno opisuje velški arturijanski folklor.
  Detaljna i sveobuhvatna akademska stranica koja uključuje brojne naučne članke.
 Arthuriana: Časopis za arturijanske studije, koji objavljuje Scriptorium Press za Univerzitet Purdue, SAD. Jedini akademski časopis koji se isključivo bavi arturijanskom legendom; dobar izbor resursa i linkova.

Kategorija:Britanija
Kategorija:Historija